Kotryna Zylė

Kotryna Zylė (Zilinskienė) (g. 1986 m. sausio 27 d. Vilniuje) – grafikos dizainerė, rašytoja, iliustruotoja.

Biografija 
Kotryna Zylė (Zilinskienė) gimė ir augo Vilniuje. Studijavo Vilniaus dailės akademijoje, vienerius metus mokėsi Politecnico di Milano universitete, Italijoje. 2008 m. įgijo grafinio dizaino specialybę, 2010 m. – grafinio dizaino magistro laipsnį. Studijų metu pradėjusi gilintis į kultūros paveldo vizualinę komunikaciją, susidomėjo lietuvių mitologija. 2012 m. pradėjo rašyti ir iliustruoti pirmąją knygą vaikams „Milžinas mažylis“. Meilė vaikų literatūrai, iliustracijai ir mitologijai – naujų knygų ir projektų šaltinis.

Šeima – vyras Vytenis Zilinskas, architektas. Vaikai – Ūla ir Bartas.

Nuo 2010 – vizualinės komunikacijos studijos „Prim Prim“ bendrasavininkė, kūrybos vadovė.

Nuo 2017 m. – viena iš Vaikų ir jaunimo literatūros festivalio „Vaikų knygų sala“ ir jos metu vykstančios „Vaikų knygos konferencijos“ sumanytojų ir organizatorių.

Lietuvos grafinio dizaino asociacijos narė nuo 2010 m.

Tarptautinės vaikų ir jaunimo literatūros asociacijos IBBY narė nuo 2018 m.

Autorinės knygos ir apdovanojimai 
 „Milžinas mažylis“ (Aukso žuvys, 2014) – įtraukta į geriausių 2014 metų knygų vaikams penketuką ( Metų knygos rinkimai 2014]. 2019 m. Kauno kameriniame teatre pastatytas spektaklis knygos motyvais „Milžinas mažylis“, rež. Eglė Kižaitė
 „Didžioji būtybių knyga“ (Aukso žuvys, 2016) – nacionaliniame knygos meno konkurse apdovanota pagrindine premija vaikų knygų grupėje kaip gražiausia 2016 m. knyga vaikams. 2018 m. Nacionaliniame Kauno dramos teatre pastatytas spektaklis knygos motyvais „Būtybės“, rež. Eglė Kižaitė
 „Sukeistas“ (Aukso žuvys, 2019) – įtraukta į geriausių 2019 metų knygų paaugliams ketvertuką (Metų knygos rinkimai 2019 ), apdovanota Dr. Aloyzo Petriko literatūrine premija
„Mažas kaip vabalėlis“ („Dvi tylos“, 2020) – premija už geriausią paveikslėlių knygą vaikams
„Siela sumuštinių dėžutėje“ (Aukso žuvys, 2021)

Kiti kūrybinių darbų apdovanojimai 
 2011 m. – pirma vieta Lietuvos pirmininkavimo Europos sąjungai logotipo konkurse
 2012 m. – pirma vieta Lietuvos stendo pasaulinėje Expo parodoje Korėjoje logotipo konkurse

Apdovanojimai už darbus, sukurtus vizualinės komunikacijos studijoje 
 2012 m. Nacionaliniame knygos meno konkurse diplomas gražiausio vadovėlio kategorijoje
 2014 m. Nacionaliniame konkurse „Geras dizainas“ už „You&Oil“ prekės ženklo vizualinį identitetą įvertinimas prizu, taip pat diplomas už atostogų namų „SAKA“ vizualinį identitetą
 2014 m. Tarptautiniame konkurse „A'design award“ auksinis apdovanojimas už atostogų namų „SAKA“ vizualinį identitetą
 2015 m.  Nacionaliniame konkurse „Geras dizainas“ įvertinimas prizu už sulčių „MANA“ vizualinį identitetą
 2018 m. Baltijos šalių pakuotės dizaino apdovanojimuose NAPA – bronza už „Būkčia“ kombučios vizualinį identitetą

Nuorodos 
 Knygos apie mitines būtybes ir dievybes autorė Kotryna Zylė. 15min.lt, 2016 m. gruodžio 7 d.
 Interviu laidoje „Svarus pokalbis“. Žinių radijas, 2017 m. balandžio 2 d.
 Apie mitologiją vaikams rašančią Kotryną Zylę gyvenime lydi mistiniai ženklai. „Moteris“, 2017 m. liepos 8 d.
 Vaikų knygos konferencija. Bernardinai.lt, 2017 m. lakričio 20 d.
 Apie. Kotryna Zylė. Knygų vaikai, 2018 m. rugpjūčio 4 d.
 Žaismingos būtybės iš knygos puslapių persikelia į teatro sceną. Menufaktura.lt, 2018 m. lapkričio 29 d.
Knyga „Sukeistas“ taps filmu. 15min., 2019 m. liepos 14 d.
Neturite ūpo žaisti su vaikais? Čiupkite knygą! lrytas.lt, 2020 m. rugpjūčio 8 d.
Gyvename tokioje visuomenėje, kurioje žmonės – nemirtingi. Rašytojai.lt, 2021 m. gegužės 6 d.
Baisios knygos skaitytojui suteikia ypatingų galių. 15min.lt, 2021 m. gegužės 27 d.

Zylė, Kotryna
Zylė, Kotryna